На основу имплементације одобреног пројекта на конкурсу Кабинета министра без портфеља задуженог за демографију и популациону политику Агробизнис центар за рурални развој и развој пољопривредне производње (у даљем тексту: АБЦ) у сарадњи са Општином Апатин (у даљем тексту: Општина) доноси

**ПРАВИЛНИК О ДОДЕЛИ БЕСПОВРАТНИХ СРЕДСТАВА НА КОНКУРСУ У 2020.ГОДИНИ за субвенционисање пољопривредне производње и унапређење функционисања индивидуалних пољопривредних газдинстава на територији Општине Апатин за 2020.**

**Опште одредбе**

Члан 1.

Правилником о додели бесповратних средстава за субвенционисање пољопривредне производње и унапређење функционисања индивидуланих пољопривредних газдинстава на територији Општине Апатин за 2020 (у даљем тексту: Правилник) прописују се намена бесповратних средстава, корисници, обавезна документација, поступак додељивања бесповратних средстава, поступање с непотпуним пријавама, критеријуми за доделу средстава, закључивање уговора с корисницима бесповратних средстава, обавезе корисника средстава и друга питања значајна за реализацију пројекта који финансира Кабинет министра без портфеља задуженог за демографију и популациону политику и Општина Апатин.

Пројекат из става 1. овог члана одобрио је и делимично финансирао Кабинет министра без портфеља задуженог за демографију и популациону политику на конкурсу у 2020.години, Општина Апатин суфинансирао, а АБЦ задужен је за његову реализацију.

**Висина и начин доделе бесповратних средстава**

Члан 2.

Укупан износ бесповратних средстава који се додељује по Правилнику, а на основу одобреног буџета пројекта из става 1 члана 1 (у даљем тексту Пројекта) износи до 2.000.000,00 .

Средства из става 1. овог члана додељиваће се путем конкурса који се објављује на интернет страници АБЦ и интернет страници Општине Апатин (у даљем тексту: Конкурс).

Конкурс је отворен до 25.12. 2020. године.

Образац пријаве се подноси од 18. децембра до 25. децембра 2020. године, у просторијама АБЦ, Лазе Костића 5, Сомбор сваког радног дана од 8 до 15 часова, поштом на исту адресу или путем мејла office@agrobizniscentar.rs.

Документација поднета на Конкурс не враћа се.

Средства за подршку инвестиција према Правилнику и по Конкурсу додељују се бесповратно.

Бесповратна средства за подршку инвестиција по овом конкурсу утврђују се у износу до 100% од укупне вредности Пријаве.

Максималан износ бесповратних средстава по једној пријави износи до 250.000,00 динара са ПДВ-ом.

Минималан износ бесповратних средстава по једној пријави је 50.000,00 динара са ПДВ-ом.

**Намена за које се могу користити бесповратна средства**

Члан 3.

Бесповратна средства која се додељују по овом Конкурсу намењена су за субвенционисање пољопривредне производње и унапређење функционисања индивидуланих пољопривредних газдинстава на територији Општине Апатин за 2020 кроз:

Мере прописане у шифрарнику који чини саставни део овог Правилника и конкурсне документације.

Подносилац пријаве може поднети само једну пријаву, за једну или више мера подршке из шифрарника.

Бесповратна средства, која се додељују из Пројекта, не могу се користити за:

* трошкове који нису наведени у Пријави;
* трошкове пореза, укључујући и порез на додату вредност
* трошкове увоза, царине, шпедиције;
* плаћање путем компензације и цесије;
* промет између повезаних лица;
* новчане, финансијске казне и трошкове парничног поступка;
* трошкове банкарске провизије;
* трошкове превоза;
* доприносе у натури.

**Право учешћа на конкурсу**

Члан 4.

Право на коришћење бесповратних средстава имају **физичка лица** - носиоци регистрованог комерцијалног породичног пољопривредног газдинства у активном статусу са територије Општине Апатин, која до сада нису користила средства на конкурсу Агробизнис центра.

**Услови за учешће на конкурсу**

Члан 5.

Услови за учешће на Конкурсу су следећи:

1. Подносилац пријаве треба да има регистровано пољопривредно газдинство уписано у Регистар пољопривредних газдинстава, са активним статусом;

2. Подносилац пријаве мора бити са територије општине Апатин и производњом на територији општине Апатин;

3. Подносилац пријаве за инвестицију за коју подноси захтев не може да користи подстицаје по неком другом основу (субвенције, подстицаји, донације), односно ако иста инвестиција није предмет другог поступка за коришћење подстицаја, осим подстицаја у складу са прописом којим се уређује кредитна подршка регистрованим пољопривредним газдинствима;

4. Подносилац захтева мора да има измирене пореске обавезе и доспеле јавне дажбине према локалној самоуправи.

**Потребна документација**

Члан 6.

1. Образац 1; Читко попуњен Образац пријаве који чини саставни део конкурса;

2. Фотокопија личне карте или очитана чипована лична карта за носиоца РПГ;

3. Потврда о активном статусу регистрованог пољопривредног газдинства коју издаје Управа за трезор (не старију од 3 месеца), односно извод из регистра пољопривредног газдинства коју издаје Управа за трезор

4. Доказ о власништву парцела (лист непокретности или уверење из катастра), или оверена фотокопија уговора о закупу – који обухвата период од минимално 5 година (закуп почиње од дана подношења захтева за коришћење бесповратних средстава), или оверену фотокопију уговора о уступању на коришћење без накнаде (уступање почиње од дана подношења захтева за коришћење бесповратних средстава);

5. Образац 2 (изјава А), потписана изјава у складу са чланом 3. Правилника да се бесповратна средства не могу се користити за:

* порезе, укључујући и порез на додату вредност;
* трошкове увоза, царине, шпедиције;
* плаћање путем компензације и цесије;
* промет између повезаних лица;
* новчане, финансијске казне и трошкове парничног поступка;
* трошкове банкарске провизије;
* трошкове превоза;

6.Образац 3 (изјава Б), потписана изјава у складу са чланом 5. Правилника да за предмет пријаве на конкурс не користи подстицаје по неком другом основу (субвенције, подстицаји, донације);

7. Уверење о измиреним пореским обавезама и доспелим јавним дажбинама издато од стране надлежног органа јединице локалне самоуправе (Општина Апатин), не старије од 3 месеца;;

8.Образац 4 (изјава Ц), потписана изјава ако је Подносилац захтева члан удружења пољопривредних произвођача или члан задруге (уколико је члан);

9.Сертификат за органску производњу или производ са заштитом географског порекла.

Документација под тачкама 1., 2., 3., 4. и 5. је обавезна.

Уколико подносилац пријаве не достави потребну документацију под тачкама 6. и 7., Комисија ће по службеној дужности од надлежних органа прибавити ову документацију.

Документација под тачком 8. и 9. није обавезна (додатно се бодују лица коју поседују ову документацију).

Потребна документа могу се предати у оригиналу или као оверене фотокопије.

**Начин достављања Пријава**

Члан 7.

Захтев са потребном документацијом доставити лично на адресу АБЦ или послати поштом на адресу: Агробизнис центар, Лазе Костића бр.5 Сомбор, са назнаком за „**Конкурс у 2020.години за** **субвенционисање пољопривредне производње и унапређење функционисања индивидуланих пољопривредних газдинстава на територији Општине Апатин за 2020.”** за „Комисију Агробизнис центра за расподелу и контролу управљања средствима одобреног Пројекта - не отварај!“

**Одлучивање о додели бесповратних средстава**

Члан 8.

 Поднете пријаве разматра и доноси коначну одлуку о расподели и коришћењу подстицајних средстава за субвенционисање пољопривредне производње и унапређење функционисања индивидуланих пољопривредних газдинстава на територији Општине Апатин за 2020. Комисија АБЦ расподелу и контролу управљања средствима одобреног Пројекта (даље Комисија) коју образује директор АБЦ и председник општине Апатин. Комисија прво врши административну контролу ради утврђивања да ли је захтев потпун, поднет на време и да ли су услови за одобравање захтева испуњени. Применом дефинисаних критеријума извршиће се рангирање прихватљивих захтева, предлог за доделу средстава као и листа подносиоца пријава којима су исте одбијене и разлоге одбијања.

У случају када постоји више захтева са истим бројем бодова према критеријумима за рангирање, предност (се одређује по редоследу подношења захтева) добија млађи подносилац пријаве. У случају истог броја година, предност има она пријава која је предата раније.

Комисија има обавезу да у року од месец дана донесе записник и ранг листу о додели бесповратних средстава на основу критеријума утврђених Правилником.

Уколико је то потребно, ради се и непосредни увид на терену, којим се проверавају подаци из захтева. Комисија задржава право да од подносиоца пријаве затражи додатне информације и документацију у вези с поднетом документацијом, које су неопходне за одлучивање. Чланови комисије задржавају право да изврше контролу реализације предмета уговора.

Начин реализације одобрених подстицајних средстава и обавезе корисника прецизираће се Уговором.

Резултати Конкурса биће објављени на званичном сајту Општине Апатин и АБЦ: www.soapatin.org и [www.agrobizniscentar.rs](http://www.agrobizniscentar.rs)

Одлуком о додели средстава утврдиће се појединачни износи средстава по подносиоцу пријаве ком су одобрена средства (у даљем тексту: Корисник средстава), а подносиоцима пријаве којима средства нису одобрена навешће се разлози одбијања.

Коначну одлуку о додели средстава доноси директор АБЦ уз сагласност председника општине Апатин на основу предлога Комисије.

Одлука је коначна и против ње се не може изјавити жалба, нити се може водити управни спор.

Бесповратна средства додељиваће се након административне обраде пријава и по закључивању Уговора са пољопривредним газдинствима.

**Критеријуми за доделу бесповратних средстава**

Члан 9.

Комисија даје предлог за доделу бесповратних средстава на основу поднете документације, критеријума и бодова прописаних овим чланом и то према табели:

Комисија даје предлог за доделу бесповратних средстава на основу поднете документације, оцена критеријума прописаних овим чланом. Крутеријуми који се бодују:

1. Старост подносиоца захтева:

18-25 – 10 бодова

26-35 – 5 бодова

* 1. – 3 бода

Више од 40 – 0 бодова

1. Површина парцеле у власништву или закупу (мин 5 година):

до 2 ха – 15 бодова

2,1 ха – 5 ха – 12 бодова

5,1 ха - 10 ха – 8 бодова

10,1 ха – 20 ха – 5 бода

више од 20,1 ха – 2 бод

1. Подносилац пријаве је жена – 10 бодова
2. Број чланова регистрованог пољопривредног газдинства

сваки члан се бодује са 2 бода – максимално 10 бодова

1. Подносилац пријаве је члан удружења пољопривредних произвођача или члан задруге – 5 бодова

1. Оцена одрживости инвестиције на основу циљева пројекта:

Врло висока-30

Висока – 25 бодова

Средње висока- 20 бодова

Средња – 15 бодова

Слаба -10

Ниска - 5 бодова

Неодржива – 0 бодова

1. Корисник је сертификован за органску производњу или производи сировину или готов производ са заштитом географског порекла – 10 бодова
2. Сопствено учешће у инвестицији (није неопходно):

Више од 50% - 10 бодова

25% до 49,99% - 5 бодова

Мање од 25% - 3 бода

Укупан број бодова на Конкурсу је 100 бодова.

**Поступање с непотпуним пријавама**

Члан 10.

Комисија неће разматрати пријаве:

• непотпуне пријаве

• поднете од лица која немају право да учествују на Конкурсу,

• које су поднете након истека рока који је прописан Конкурсом.

**Уговор о додели средстава**

Члан 11.

Права и обавезе између АБЦ и корисника средстава регулишу се Уговором.

Време закључења уговора је 15 дана од дана доношења одлуке о додели средстава.

Средства за подршку инвестиција по овом Правилнику и Конкурсу додељују се бесповратно.

**Исплата бесповратних средстава**

Члан 12.

Бесповратна средства исплаћују се након контроле пријава извршене од стране овлашћеног лица АБЦ и потписивања Уговора између Корисника и АБЦ.

Бесповратна средства ће се исплаћивати у року од 5 дана од датума потписивања Уговора.

**Обавезе корисника средстава**

Члан 13.

Корисник бесповратних средстава по конкурсу дужан је да:

Реализује инвестицију у року од 3 месеца од дана потписивања уговора.

Достави све рачуне за тражена подстицајна средства након реализоване инвестиције и извод(е) из банке.

Сву документацију која је у вези са инвестицијом, чува најмање три године од дана исплате подстицаја.

Корисник бесповратних средстава по Конкурсу за кога се утврди да није поступао у складу са одредбама тог конкурса и уговора, корисник бесповратних средстава који је онемогућио контролу од стране АБЦ, достављањем нетачних података, дужан је да врати примљени износ бесповратних средстава с припадајућом законском затезном каматом која се обрачунава од дана исплате бесповратних средстава до дана враћања средстава.

**Праћење извршавања уговора**

Члан 14.

Административну контролу, односно испуњеност обавеза из уговора утврђује АБЦ.

Стање на терену може се проверавати током три (3) године након преноса средстава, а спроводи је овлашћено лице АБЦ.

**Завршне одредбе**

Члан 15.

Правилник ступа на снагу оног дана када га потпише директор АБЦ.

|  |  |
| --- | --- |
| у Сомбору,дана 18.12.2020.године | Директор Агробизнис центра за рурални развој и развој пољопривредне производње |
|  | \_\_\_\_\_\_\_\_\_\_\_\_\_\_\_\_\_\_\_\_\_\_\_\_Карло Пушкарица |